b'\n_START_ARTICLE_\nMona Seif\n_START_SECTION_\nOr\xc3\xadgens\n_START_PARAGRAPH_\nMona Seif va cr\xc3\xa9ixer en una fam\xc3\xadlia d\'activistes, i la pol\xc3\xadtica va ser un tema de discussi\xc3\xb3 constant durant la seva inf\xc3\xa0ncia. El seu pare, Ahmed Seif, que va morir en 2014, era un advocat de drets humans i un dirigent de l\'oposici\xc3\xb3 que va passar cinc anys a la pres\xc3\xb3, on va ser torturat, durant el r\xc3\xa8gim de Mubarak. La seva mare, Laila Soueif, \xc3\xa9s tamb\xc3\xa9 activista i professora de matem\xc3\xa0tiques. Va ajudar a organitzar manifestacions contra el r\xc3\xa8gim de Mubarak durant les d\xc3\xa8cades abans de la seva caiguda.  La seva mare "\xc3\xa9s coneguda als carrers com atrevida i valent, i s\'ha enfrontat en nombroses ocasions a policies amb porras nom\xc3\xa9s amb la seva veu morda\xc3\xa7 i ressonant i ulls d\'acer"._NEWLINE_El germ\xc3\xa0 de Seif, Alaa Abd El-Fattah, va co-crear el blog egipci agregador Manalaa i al 2005 va comen\xc3\xa7ar a documentar abusos fets pel r\xc3\xa8gim de Mubarak. Alaa va ser arrestat en una manifestaci\xc3\xb3 en 2006 i va ser empresonat per 45 dies, temps en qu\xc3\xa8 Mona i la seva dona Manal van ajudar a organitzar una campanya en l\xc3\xadnia per alliberar-lo. La germana m\xc3\xa9s jove dels Seif, Sanaa Seif, tamb\xc3\xa9 ha estat activista._NEWLINE_Seif \xc3\xa9s graduada en biologia oncol\xc3\xb2gica. Est\xc3\xa0 estudiant el gen BRCA1 del c\xc3\xa0ncer de mama i el seu patr\xc3\xb3 de mutaci\xc3\xb3 en pacients egipcis. Diu que t\xc3\xa9 dues professions a temps complet: una en la recerca del c\xc3\xa0ncer, i una altra en activisme de drets humans.\n_START_SECTION_\nRevoluci\xc3\xb3 eg\xc3\xadpcia de 2011\n_START_PARAGRAPH_\nDurant l\'any previ a la revoluci\xc3\xb3, Mona es va implicar en el moviment dissident, promovent la conscienciaci\xc3\xb3 i participant en manifestacions. Entre el 25 de gener i el 5 de febrer de 2011, els membres de la seva fam\xc3\xadlia immediata i molts parents llunyans van participar en les protestes a la pla\xc3\xa7a Tahrir. Seif recorda que "Va ser un moment que va canviar la vida a la majoria de persones que hi havia a la pla\xc3\xa7a Tahrir. Es podia veure com disparaven a la gent...".\n_START_SECTION_\nDespr\xc3\xa9s de Mubarak\n_START_PARAGRAPH_\nSeif va ser cofundadora de "No to Military Trials for Civilians", un grup que lluita per l\'alliberament de les persones detingudes durant la revoluci\xc3\xb3; per a la fi dels judicis a civils en tribunals militars; pel trasp\xc3\xa0s de tots els civils esperant judici a la jurisdicci\xc3\xb3 de tribunals civils; i per la recerca d\'al\xc2\xb7legacions de tortura que impliquen a la policia militar. Seif va escriure en el seu blog Ma3t sobre l\'exeuci\xc3\xb3 de mesures severes de la policia militar en els manifestants de Tahir i demananava que les persones informessin de les seves hist\xc3\xb2ries per a donar-les a con\xc3\xa8ixer._NEWLINE_Ha criticat les accions del cos governant inter\xc3\xad d\'Egipte, el Consell Suprem de les Forces Armades (SCAF) sobre l\'alliberament de manifestants sense exoneraci\xc3\xb3 total, afirmant que:  \xe2\x80\x9cEl fet que hagin susp\xc3\xa8s les seves condemnes no els d\xc3\xb3na l\'orgull que mereixen com a revolucionaris que no van fer gens incorrecte."_NEWLINE_Seif calcula que els tribunals militars han sentenciat aproximadament 7,000 civils des de l\'expulsi\xc3\xb3 de Hosni Mubarak al febrer de 2011. Assenyala que hi ha hagut un canvi en l\'enfocament del SCAF des de mar\xc3\xa7 i que els manifestants ara reben sent\xc3\xa8ncies suspeses en lloc de les condemnes de 3 a 5 anys que rebien pr\xc3\xa8viament; que es podria deure a la pressi\xc3\xb3 de grups internacionals de drets humans._NEWLINE_Ha continuat criticant les t\xc3\xa0ctiques del SCAF: "Tenim proves que els militars ara mateix estan fixant els seus objectius en els manifestants. Van escollir figures p\xc3\xbabliques conegudes de les protestes en Tahrir.  Persones famoses entre la gent a les quals van torturar i pegar...I si llegeixes o escoltes els testimonis d\'aquells que van ser alliberats, que s\xc3\xb3n pocs, encara tenim molta gent arrestada anticonstitucionalmente. I pots veure que no \xc3\xa9s tan sols que estan sent torturats o pegats, sin\xc3\xb3 que tamb\xc3\xa9 hi ha una part de l\'Ex\xc3\xa8rcit que intenta trencar l\'esperit revolucionari."_NEWLINE_Part del projecte de Seif implica demanar als detinguts que han estat alliberats que documentin el que els va passar. En alguns casos diu que ha aconseguit el seu testimoni immediatament despr\xc3\xa9s del seu alliberament i per tant ha aconseguit gravar blaus i cremades. Seif opina que en aquests casos l\'\xc3\xbanica forma de lluitar contra aquests fets \xc3\xa9s a trav\xc3\xa9s d\'internet._NEWLINE_Al 2012, Seif va ser finalista del premi "The Front Line Defenders Award", que finalment va ser atorgat al bloguer siri\xc3\xa0 Razan Ghazzawi.\n_START_SECTION_\nControv\xc3\xa8rsia\n_START_PARAGRAPH_\nQuan es va anunciar a l\'abril de 2013 que Seif era una de les finalistes del Premi Martin Ennals per a defensors de drets humans presentat per Human Rights Watch, tant ella com HRW van ser criticats pel que alguns van considerar "prendre una ferma postura pro-Palestina". Les acusacions espec\xc3\xadfiques, fetes per UN WATCH a favor del sionisme, consistien en la den\xc3\xbancia de tweets de Seif en les quals aquesta recolzava, suposadament, la viol\xc3\xa8ncia en forma d\'atacs al conducte de gas egipci que proveeix Israel i Jord\xc3\xa0nia; en la invasi\xc3\xb3 de l\'ambaixada israeliana al Cairo i en atacs en m\xc3\xadssils a Israel. Les acusacions van ser examinades i rebutjades detalladament per Scott Long, que va negar que els 3 tweets, dels 93,000 que va examinar, mostressin proves de qualsevol suport a la viol\xc3\xa8ncia.'